Kelemen Hunor: PNL știe că nu intră în turul doi în București. Capitala va fi a USR/ Vom face alianță și cu diavolul ca să ne opunem celor două tururi

Kelemen Hunor a declarat, marți seară, la Realitatea Plus, că PNL știe că, în cazul în care vor exista alegeri în două tururi, liberalii nu vor câștiga Primăria Capitalei pentru că nu vor reuși nici măcar să intre în turul doi.

Liderul UDMR, care a reiterat ideea că susține vehement alegerile anticipate pentru că vreau să se încheie instabilitatea politică din ultimul deceniu, a declarat că Bucureștiul va fi câștigat de candidatul USR după ce uniunea va intra în turul doi cu reprezentantul PSD:

”PNL nu va câștiga capitala pentru că nu va intra în turul doi. Capitala? O va câștiga USR care va intra în turul doi cu PSD”, a declarat Kelemen Hunor la Realitatea.

Liderul UDMR a mai spus că formațiunea sa ”va face alianță și cu diavolul” doar ca să împiedice organizarea alegerilor în două tururi: ”Vom face alianță și cu diavolul dacă este nevoie să nu avem două tururi pentru că este o greșeală să schimbi lucrul ăsta acum când alegerile sunt în mai-iunie”.